Kišivada
Kišivada (jap. 岸和田 = Kishiwada) – miestas Japonijoje, Honšiū salos pietuose, Osakos prefektūroje, 27 km į pietus nuo Osakos, Osakos‑Kobės‑Kioto konurbacijoje. Žvejybinis uostas prie Osakos įlankos. Metalurgija, chemijos, tekstilės (medvilnės), metalo ir medienos apdirbimo pramonė. Žemės ūkio ir jūros produktų apdorojimas. Apylinkėse auginami ryžiai, svogūnai, gėlės. Kišivadoje stūkso XIV a. pilis, veikia kraštotyros muziejus. Garsėja kasmetiniu Dandžiri festivaliu.